JAM | Articles | Wenke om jou Bybel te lees - Just Africa Mission
Lees 'n hoofstuk in die oggend en een in die aand. Merk in jou Bybel wat vir jou uitstaan, en skryf in 'n boekie alles neer. Die Here praat met ons deur die Bybel, en ons praat met Hom deur gebed.
* Begin deur die Evangelie van Johannes te lees. (Hierdie Evangelie verduidelik die reddings boodskap die duidelikste, en dit help om 'n sterk fondasie te lê.)
* Daarna lees jy die hele Nuwe Testament deur van Mattheus tot Openbaring. (Hier lees jy weer die Evangelie van Johannes wanneer jy daarby kom, moet dit nie oorslaan nie.)
* Begin nou weer met de Nuwe Testament van voor af en nou kan jy die Ou Testament saam met jou Nuwe Testament begin lees. Begin by Genesis en lees regdeur tot by Maleagi.
Jy kan soveel hoofstukke lees as wat jy wil op 'n slag, maar onthou, dis beter om eerder stadiger deur die Bybel te lees en meer in te neem, as wat jy dit vinnig lees en baie waarhede mis lees. Onthou, jy sal nie alles wat jy lees verstaan nie, die Here gee vir ons elkeen die nodige lig, solank jy daarin wandel so goed jy kan sal jy geestelik groei.